**KLAIPĖDOS LOPŠELIO-DARŽELIO „EGLUTĖ“**

 **MOKYKLOS VEIKLOS KOKYBĖS ĮSIVERTINIMO ATASKAITA**

**Mokyklos pavadinimas**: Klaipėdos lopšelis-darželis „Eglutė“.

**Mokyklos adresas:** Naujakiemio g. 8.

**Įsivertinimo pobūdis**: teminis.

**Įsivertinimo mokykloje data**: 2023-04-02–2023-05-15.

**Veiklos kokybės įsivertinimo darbo grupė**: direktoriaus pavaduotoja ugdymui R. Tarvydienė**,** ikimokyklinio ugdymo mokytojos D. Kurlienė, D. Montvydienė, I. Tarvydienė, priešmokyklinio ugdymo mokytoja R. Bukienė.

**Veiklos kokybės įsivertinimui pasirinkti instrumentai:**

* ugdytinių tėvų apklausa;
* pedagogų apklausa;
* stebėjimas;
* tikslinės grupės diskusija.

 **Mokyklos veiklos kokybė buvo įsivertinama šiose srityse:**

 **Sritis:**

1. Vaiko gerovė.

 **Rodikliai:**

1.1. vaikų psichologinis ir fizinis saugumas;

 1.2. mokytojo sąveika su vaikais;

 1.3. vaikų tarpusavio sąveika;

 1.4. lygios galimybės visiems vaikams ugdytis ir tobulėti.

 **Mokyklos atskirų vertinimo sričių ir veiklos kokybės lygio apibūdinimai:**

 **3 lygis** (išskirtinė praktika) – veiklos kokybė **labai gera**, t. y. vertinamų rodiklių raiška aiški, nuosekli, ryški.

 **2 lygis** (veiksminga praktika) – veiklos kokybė **gera**, t. y. nustatyta vertinamų rodiklių raiška, bet ji dar galėtų būti tobulinama apimtimi, kokybe.

 **1 lygis** (gera pradžia) – veiklos kokybė **minimali**, t. y. vertinamų rodiklių raiška yra nežymi (tik pavieniai ženklai, pasireiškė tik tam tikroje situacijoje), veiklos kokybė turi būti tobulinama, kad užtikrintų vaikų poreikius.

 **0 lygis** (neatitinka vertinimo kriterijų) – veiklos kokybė **nepriimtina**, t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų vaikų poreikius.

 **MOKYKLOS VERTINIMO SRITIES ĮSIVERTINIMAS IR JOS PAGRINDIMAS**

 **1. VAIKO GEROVĖ srities bendras įsivertinimas – 2.**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos**  **veiklos aspektai** | **Nustatyti tobulintini mokyklos** **Veiklos aspektai** |
| * 1. vaikų psichologinis ir fizinis saugumas – **2 lygis**

(2.1.) | - ugdytinių tėvai jaučia, kad vaikas yra saugus įstaigoje;- ugdymo aplinka yra saugi ir pritaikyta vaikų poreikiams. | - socialinio emocinio ugdymo programų įgyvendinimas;- visi vaiko jausmai būtų pripažįstami, jis nebijotų jausti visų savo jausmų ir mokytųsi jų išraiškos būdų. |
| 1.2. mokytojo sąveika su vaikais – **2 lygis** (1,95) | - ugdytinių tėvai pasitiki mokytojų kompetencijomis;- dauguma ugdytinių tėvų yra patenkinti bendravimu su mokytojais;- mokyklos mokytojai siekia sukurti pozityvią grupės atmosferą, grįstą maloniu bendravimu ir bendradarbiavimu. | - mokytojo elgesys paskatintų vaiką veiklai, vaikams suteikiama galimybė pasidalinti pareigomis;- mokytojas skirtų dėmesį kiekvienam vaikui, remdamasis jo stipriosiomis pusėmis ir skatindamas jį ugdytis. |
| 1.3. vaikų tarpusavio sąveika – **2 lygis** (1,70) | - ugdytinių tėvai dauguma teigia, kad vaikai eina į darželį su džiaugsmu;- tėvų nuomone, jų vaikas gerai sutaria su kitais grupės vaikais;- mokyklos mokytojai siekia, kad ugdytiniai mokytųsi bendrauti ir bendradarbiauti įvairių veiklų metu. | - mokytojas skatintų vaikų mokymąsi kartu, pasiūlydamas grupinių darbų, inicijuodamas vaikų projektus, diskusijas;- vaikai dalyvautų priimant bendrus sprendimus (dėl grupės taisyklių, dėl vaikus dominančios temos parinkimo, dėl grupės aplinkos tvarkymo ir kt.) |
| 1.4. lygios galimybės visiems vaikams ugdytis ir tobulėti – 1. **lygis** (1, 85)
 | - mokyklos mokytojai skiria reikiamą dėmesį kiekvienam vaikui, remdamasis jo stipriausiomis pusėmis ir skatindami jį ugdytis;- mokykloje yra parengtos individualios ugdymo programos vaikams SUP; | - ugdymo(si) aplinka ir veikla būtų pritaikyta skirtingų ugdymosi poreikių vaikams;- ugdymosi aplinkoje būtų pakankamai įvairių ugdomųjų priemonių (specialiųjų mokymo priemonių, techninės pagalbos priemonių), skatinančių aktyvią vaiko veiklą, jo kūrybiškumą, vaizduotę. |

Parengė: mokyklos veiklos kokybės įsivertinimo darbo grupė

2023-05-12